Han var en søn af [[Peter Hiort Lorenzen]]. Fra [[1850]] til [[1855]] var han elev på [[Den kongelige militære Højskole]] og blev i [[1853]] [[sekondløjtnant]] i [[Ingeniørkorpset]] med aldersorden fra 1850. I 1855 foretog han en rejse til udlandet, gennemgik fra 1855 til [[1857]] Generalstabsafdelingen og blev derefter generalstabsaspirant og [[premierløjtnant]] i Ingeniørkorpset. Han gjorde dernæst tjeneste ved de forskellige [[Våbenart|våben]] og udnævntes [[1862]] til [[adjoint]] i [[Generalstaben]] og [[Kaptajn (militær)|kaptajn]]. Fra [[1863]] til [[1867]] beordredes han til tjeneste i [[Krigsministeriet]] under direktøren for kommandoen og virkede altså her under [[2. Slesvigske Krig|krigen]] [[1864]], ligesom han også det nævnte år blev medlem af en til omordning af søtransportvæsenet nedsat kommission, medens han efter krigen hjalp til ved udarbejdelsen af forskellige hærlovforslag. 1864 blev han [[Dannebrogordenen|Ridder af Dannebrog]] og af [[Den Nederlandske Løveorden]]. I 1867 blev han [[Kompagni (militær)|kompagnichef]] ved 16. Bataljon og i [[1870]] stabschef ved 2. jyske Brigade, men kom året efter atter til Generalstaben og til tjeneste i Krigsministeriet. I [[1874]] var han [[souschef]] ved lejrdivisionen og udnævntes i [[1876]] til [[oberst]] i Generalstaben og chef for [[Generalstabens topografiske Afdeling|dennes topografiske afdeling]]. [[1. september]] [[1879]] blev han [[Dannebrogordenens Hæderstegn|Dannebrogsmand]] og var stabschef ved lejrdivisionen og forsattes i [[1882]] til [[fodfolk]]et som chef for 13. Bataljon, medens han i [[1884]] blev chef for 2. Regiment og [[Kommandant af Kronborg|kommandant]] på [[Kronborg]]. Udnævnt til [[generalmajor]] i [[1886]] blev han chef for 2. jyske Brigade og i [[1891]] chef for 1. sjællandske Brigade og Kommandør af Dannebrog af 1. grad. Han blev [[1897]] [[generalløjtnant]] og chef for [[2. Generalkommando]] og fik Storkorset af Dannebrog [[23. februar]] [[1899]]. [[1901]] fik han afsked.
Historie